มหาวิทยาลัยธุรกิจบัณฑิตย์

มหาวิทยาลัยธุรกิจบัณฑิตย์  เป็นสถาบันอุดมศึกษาเอกชน 1 ใน 5 แห่งแรกในประเทศไทยถูกสถาปนาขึ้นพร้อมกับ วิทยาลัยเกริก วิทยาลัยกรุงเทพ วิทยาลัยไทยสุริยะ และวิทยาลัยพัฒนา ตั้งอยู่ในกรุงเทพมหานคร ก่อตั้งขึ้นในปี พ.ศ. 2511 ปัจจุบัน เปิดการเรียนการสอนใน 6 คณะ 6 วิทยาลัย

**ประวัติ**
อนุสาวรีย์ผู้ก่อตั้งมหาวิทยาลัย(ดร.ไสว สุทธิพิทักษ์และอาจารย์สนั่น เกตุทัต)
มหาวิทยาลัยธุรกิจบัณฑิตย์ก่อตั้งขึ้นเมื่อวันที่ 30 พฤษภาคม พ.ศ. 2511 ภายใต้เจตนารมณ์ของ ดร.ไสว สุทธิพิทักษ์ และอาจารย์สนั่น เกตุทัต โดยใช้ชื่อสถาบัน "ธุรกิจบัณฑิตย์" ตั้งอยู่ริมคลองประปา ถนนพระราม 6 สามเสน ในยุคเริ่มต้น ต่อมาจึงเปลี่ยนสถานภาพเป็นวิทยาลัยธุรกิจบัณฑิตย์ ในปี พ.ศ. 2513 และเลื่อนฐานะเป็น "มหาวิทยาลัย" ในปี พ.ศ. 2527
มหาวิทยาลัยธุรกิจบัณฑิตย์ในปัจจุบัน
เมื่อมีการพัฒนามากขึ้น และมีการขยายตัวของระบบการศึกษาในประเทศ มหาวิทยาลัยจึงย้ายสถานที่ตั้งมาอยู่ริมคลองประปา ถนนประชาชื่น บนเนื้อที่ 130 ไร่ เพื่อก่อสร้างอาคารเรียนและอาคารปฏิบัติการทางการเรียนการสอน สิ่งอำนวยความสะดวกในรูปแบบที่เอื้ออำนวยประโยชน์ต่อนักศึกษา มหาวิทยาลัยธุรกิจบัณฑิตย์เป็นมหาวิทยาลัยแห่งแรกในประเทศไทยที่ได้รับรอง ISO 9001 : 2008 ทั้งระบบ ทุกคณะวิชา ทุกหน่วยงาน ในองค์กร มหาวิทยาลัยถือเป็นมหาวิทยาลัยที่มีสภาวะแวดล้อมสวยงามที่สุดแห่งหนึ่งของสถานศึกษาในประเทศไทย ภายใต้ปรัชญาการดำเนินงานที่ว่า "นักธุรกิจเป็นผู้สร้างชาติ" โดยมี คุณประเสริฐ บุญสัมพันธ์ เป็นนายกสภามหาวิทยาลัย และ ดร.ดาริกา ลัทธพิพัฒน์ เป็นอธิการบดี

**สัญลักษณ์ประจำมหาวิทยาลัย**

**ชื่อมหาวิทยาลัย**
"ธุรกิจบัณฑิตย์" หมายถึง ความรอบรู้ทางด้านธุรกิจ

**ตราสัญลักษณ์**
 ดวงตรา: เป็นรูปพระสิทธิธาดาประทับนั่งบนแท่น มีวงกลมล้อมรอบ 2 ชั้น ขอบของวงกลมนอกประดับด้วยกลีบบัวซ้อนกัน 32 กลีบ ระหว่างวงกลมนอกกับวงกลมในมีนพรัตน์ หรือดวงแก้ว 9 ดวง วางอยู่ห่างกันเป็นช่วงเท่า ๆ กัน - ความหมายของดวงตรา : พระสิทธิธาดา เป็นปางหนึ่งของพระคเณศ เทพเจ้าแห่งความสำเร็จและปัญญา

**แบบที่ใช้ในปัจจุบัน**
โดยตราสัญลักษณ์ใหม่นั้นได้มีการปรับเปลี่ยนในปี 2555 โดยใช้ตัวอักษรตัวย่อ "DPU" และมีสัญลักษณ์ลูกโลกอยู่ที่ปลายด้านบนของตัว U ซึ่งมีลักษณะเป็นสัญลักษณ์ Infinity (∞) ซึ่งหมายถึงการเรียนรู้ที่ไม่ที่สิ้นสุด พร้อมกับสโลแกนใหม่ที่ว่า Progressive University หรือมหาวิทยาลัยแห่งอนาคตที่มุ่งสร้างโอกาส และสร้างอนาคตให้กับนักศึกษาทุกคน- DPU : เป็นชื่อย่อภาษาอังกฤษ จากคำว่า Dhurakij Pundit University ใช้สีม่วงเป็นหลักซึ่งเป็นสีประจำมหาวิทยาลัย

**สีประจำมหาวิทยาลัย**
skyblue ม่วง-ฟ้า หมายถึง การปฏิบัติทางธุรกิจ

**คติธรรม**
 "กมฺมนฺเตน วิสุชฺฌติ" หมายถึง คนบริสุทธิ์ได้ด้วยการงาน - "ธมฺโมหเว รกฺขติ ธมฺมจารึ" หมายถึง ธรรมย่อมรักษาผู้ประพฤติธรรม

**หลักสูตรการศึกษา**

**ภาคภาษาไทย**

**วิทยาลัยนานาชาติ**
ดำเนินการสอนโดยคณาจารย์ทั้งชาวไทยและชาวต่างชาติ มีความรู้และประสบการณ์ในสาขาวิชานั้นในระดับนานาชาติ

**วิทยาลัยนานาชาติจีน**
วิทยาลัยนานาชาติจีน มหาวิทยาลัยธุรกิจบัณฑิตย์ เปิดดำเนินการในปีการศึกษา 2553 เป็นวิทยาลัยนานาชาติจีนที่เกิดขึ้นจากการเข้าร่วมทุน เพื่อทำการศึกษาร่วมกันระหว่างมหาวิทยาลัยในประเทศจีนคือมหาวิทยาลัยวิทยาศาสตร์และเทคโนโลยีคุนหมิงกับมหาวิทยาลัยธุรกิจบัณฑิตย์
วิทยาลัยนานาชาติจีน เปิดโอกาสให้ทั้งนักศึกษาไทย นักศึกษาจากประเทศจีน และนักศึกษาจากนานาชาติ เข้ามาศึกษาในมหาวิทยาลัยธุรกิจบัณฑิตย์ ระดับปริญญาตรีในหลักสูตรนานาชาติโดยใช้ภาษาจีนเป็นสื่อการสอน โดยวิทยาลัยนานาชาติจีน ทำหน้าที่ในการสร้างและพัฒนาความร่วมมือด้านต่าง ๆ ระหว่างมหาวิทยาลัยธุรกิจบัณฑิตย์กับสถาบันเครือข่ายในประเทศจีน

**หน่วยงาน**
 วิทยาลัยบริหารธุรกิจนวัตกรรมและการบัญชี - CIBA- วิทยาลัยวิศวกรรมศาสตร์และเทคโนโลยี - CITE- วิทยาลัยการแพทย์แบบบูรณาการ - CIMw- วิทยาลัยการพัฒนาและฝึกอบรมด้านการบิน - CADT- วิทยาลัยครีเอทีฟ ดีไซน์ แอนด์ เอ็นเตอร์เทนเมนต์ เทคโนโลยี - ANT- วิทยาลัยเฮลท์ แอนด์ เวลเนส - CHW- International College - IC- วิทยาลัยครุศาสตร์ - CES- วิทยาลัยนานาชาติจีน - CIC- คณะนิเทศศาสตร์ - CA- คณะศิลปกรรมศาสตร์ - FA- คณะนิติศาสตร์ปรีดี พนมยงค์ - LAW PRIDI- คณะรัฐประศาสนศาสตร์ - PA- คณะการท่องเที่ยวและการโรงแรม - HT- คณะศิลปศาสตร์ - ARTS- บัณฑิตวิทยาลัย

**สถาบัน/ศูนย์และหน่วยงานในมหาวิทยาลัย**
 สายงานวิชาการ- สายงานกิจการนักศึกษา- สายงานการเงินและบริหาร- สายงานบริหารด้านกายภาพ- สายงานภาคีสัมพันธ์- สายงานการตลาดและประชาสัมพันธ์- สายงานเครือข่ายสัมพันธ์- สายงานทรัพยากรบุคคล- สายงานวิจัยและพัฒนา- ฝ่ายทะเบียนและวัดผล- หอประวัติและพิพิธภัณฑ์ ดร.ไสว สุทธิพิทักษ์- สถาบันขงจื่อเส้นทางสายไหมทางทะเล- สถาบันสุทธิครุศิลป์- ศูนย์สนเทศและหอสมุด- ศูนย์วัฒนธรรม- ศูนย์นวัตกรรมการเรียนการสอน- ศูนย์การเรียนรู้ภาษาเชิงดิจิทัล- สำนักงานจริยธรรมการวิจัยในมนุษย์- สหกรณ์ออมทรัพย์- DPUX

**สมาคมนักศึกษาเก่ามหาวิทยาลัยธุรกิจบัณฑิตย์**
สมาคมนักศึกษาเก่ามหาวิทยาลัยธุรกิจบัณฑิตย์ ได้ก่อตั้งขึ้นเมื่อปี พ.ศ. 2524 โดยการรวมตัวของนักศึกษาจากทุกคณะ ภายใต้การสนับสนุนของ ท่านอดีตอธิการบดี ดร.ไสว สุทธิพิทักษ์ที่ ต้องการให้องค์กรนี้เป็นศูนย์รวมของศิษย์เก่า ไม่ว่าจะเป็นยุคของสถาบัน หรือวิทยาลัย เพื่อร่วมกันทำกิจกรรมที่เป็นประโยชน์ต่อสังคม ซึ่งในคณะก่อตั้งดังกล่าว ได้รับแนวทางมาปฏิบัติ และมีการยื่นจดทะเบียนขอจัดตั้งเป็น “สมาคมนักศึกษาเก่าวิทยาลัยธุรกิจบัณฑิตย์” อย่างถูกต้องตามกฎหมาย เมื่อเดือนพฤษภาคม พ.ศ. 2524 โดยมี คุณธารา รัตนพิภพ (ศิษย์เก่าคณะเศรษฐศาสตร์) เป็นนายกสมาคมคนแรก (พ.ศ. 2524 - 2526) มีเงินทุนในการดำเนินงานของสมาคมฯ จำนวน 50,000 บาท ซึ่งเป็นเงินที่เกิดขึ้นจากรายได้ในการฉลองปริญญาบัตร ที่สำเร็จการศึกษา โดยมีที่ทำการของสมาคมฯ อยู่ที่ 73 ถนนพระรามที่ 6 เขตพญาไท กรุงเทพมหานคร

ต่อมาเมื่อปี พ.ศ. 2538 ในสมัยที่ท่าน ศาสตราจารย์ไพฑูรย์ พงศะบุตร ดำรงตำแหน่งอธิการบดี ได้มีการยื่นขอเปลี่ยนแปลงชื่อและข้อบังคับสมาคมฯ ใหม่เป็น “สมาคมนักศึกษาเก่า มหาวิทยาลัยธุรกิจบัณฑิตย์” เพื่อให้มีความเหมาะสมและสอดคล้องกับสถานะภาพของมหาวิทยาลัย ซึ่งคณะกรรมการบริหารสมาคมฯ ในแต่ละยุคได้ดำเนินกิจกรรมต่างๆ เรื่อยมาอย่างต่อเนื่อง โดยได้รับความกรุณาอย่างยิ่งจากท่านผู้บริหารมหาวิทยาลัย ในการอนุญาตให้ใช้สถานที่บริเวณชั้นล่างของอาคารสำนักอธิการบดี เป็นสถานที่ตั้งและทำงานของสมาคมฯ
	 
ปัจจุบันสมาคมฯ มีสมาชิก ประมาณ 25,000 คน และจะยังคงมีอัตราเพิ่มขึ้นทุกปี จากบัณฑิตที่สำเร็จการศึกษาออกไป รับใช้สังคม และสมาคมฯ มีนโยบายที่ต้องการจะขยายส่วนงานของศิษย์เก่าและสมาชิกออกไปในภาคต่าง ๆ เพื่อ ประสานความดีงามและเป็นประโยชน์ให้กับสังคมต่อไป

**คุณภาพของมหาวิทยาลัย**

**ในด้านคุณภาพ**
รางวัลการประกันคุณภาพการศึกษา ประเภทดีเลิศ
มหาวิทยาลัยธุรกิจบัณฑิตย์ ได้รับรางวัลระบบการประกันคุณภาพการศึกษาภายในสถานศึกษา ระดับอุดมศึกษา ประเภทดีเลิศ ประจำปี 2551-2552 จากสำนักงานคณะกรรมการการอุดมศึกษา โดยเป็นมหาวิทยาลัยเอกชนแห่งเดียวของประเทศที่ได้รับรางวัลประเภทดีเลิศในปีนี้ ทั้งนี้มีมหาวิทยาลัยเชียงใหม่ จุฬาลงกรณ์มหาวิทยาลัย ได้รับรางวัลประเภทดีเลิศในครั้งนี้ด้วย
มหาวิทยาลัยผ่านการประเมินหลักสองครั้งในปีนี้ (2552-2553)
*การประเมินตามมาตรฐาน สกอ. (ซึ่งประกอบด้วยผู้ประเมินจากมหาวิทยาลัยชั้นนำของรัฐ คือ นิด้า จุฬา และธรรมศาสตร์) ได้ผลการประเมินในระดับดี โดยผู้ประเมินได้ระบุจุดเด่นของมหาวิทยาลัยในเรื่องนวัตกรรมและการดูแลนักศึกษาที่ดี
การประเมินและยกระดับระบบบริหารคุณภาพจากมาตรฐาน ISO 9001:2000 เป็น ISO 9001:2008 โดยรับการประเมินจาก Bureau Veritas Certification (ซึ่งเป็นบริษัทระดับท็อปเท็นในบรรดาบริษัทผู้ตรวจ และมีอายุกว่า 180 ปี) ปรากฏว่าผ่านโดยได้รับการรับรองว่าได้บริหารจัดการตามระบบบริหารคุณภาพ ISO 9001:2008 ทำให้ มธบ. ยังคงเป็นมหาวิทยาลัยแห่งแรกและแห่งเดียวที่ได้การรับรองคุณภาพที่มีมาตรฐานและกระบวนการประเมินระดับสากลนี้ครบทุกหน่วยงานและทุกระบบงาน

**งานอื่นในความรับผิดชอบของมหาวิทยาลัย ===  
ได้แก่ งานวิจัย งานบริการวิชาการ และงานทำนุบำรุงศิลปวัฒนธรรม
*งานทำนุบำรุงศิลปวัฒนธรรมนั้น ได้คะแนนเต็มหรือเกือบเต็มในการประเมินทุกครั้ง
*งานวิจัย และงานบริการวิชาการนั้น ควรจะประเมินร่วมกัน ถ้านับตามปริมาณโครงการ ผลงานวิจัยที่ทำใน 3 ปีหลังแยกเป็นงานที่ได้รับทุนจากภายนอกและภายในมีแนวโน้มลดลงเล็กน้อย กล่าวคือ

**ผลการประกวดและการแข่งขันระดับชาติของนักศึกษา**
ในรอบปีที่ผ่านมา นักศึกษาของ มธบ. ชนะได้รับรางวัลต่างๆ ประมาณ 50 รายการ จำนวนนักศึกษาที่ได้รับรางวัลประมาณ 150 คน (เท่ากับ 1 เปอร์เซ็นต์ของนักศึกษาทั้งหมดโดยประมาณ) ทั้งนี้รับเฉพาะการประกวดและการแข่งขันที่เกี่ยวกับวิชาการและสังคมเท่านั้น ไม่นับรางวัลทางการกีฬา

**ผลการได้งานทำของบัณฑิต**
จากการสำรวจครั้งสุดท้ายในพิธีประสาทปริญญาครั้งที่แล้ว ปรากฏว่าบัณฑิตแทบทุกคณะวิชาได้งานทำภายในเวลา 6 เดือนในระดับ 70 ถึง 80 เปอร์เซ็นต์ ดีกว่าในปีก่อนหน้านั้น
ส่วนผลการประเมินบัณฑิตของ มธบ. โดยนายจ้าง (ผู้จบการศึกษา 2546 – 2549 สำรวจปี 2551) จากคะแนนเต็ม 5 ผลเป็นดังนี้
*อุปนิสัย ความซื่อสัตย์ ความรับผิดชอบ ความขยัน อดทน ความยึดมั่นในคุณธรรมและจริยธรรม 4.31 ระดับดีมาก
*ทักษะในการทำงาน ทำงานได้ด้วยตนเอง รับผิดชอบ ขยันอดทน สามารถบริหารจัดการ สนใจเรียนรู้ ฯลฯ 4.14 ระดับดี
*ความรู้ วิชาการ ความรอบรู้ ภาษาอังกฤษ คอมพิวเตอร์ วิเคราะห์วิจัย 3.9 ระดับดี

**เป้าหมายและอนาคตของมหาวิทยาลัย**
เป้าหมายในอนาคตอันสั้น มธบ. ควรจะพัฒนาตนเองเพื่อก้าวขึ้นเป็นมหาวิทยาลัยที่มีการจัดการเรียนการสอนดีที่สุด (Best teaching university) และเป็นมหาวิทยาลัยเอกชนที่คุ้มค่าที่สุด (Best value-for-money private university)

**ศิษย์เก่าดีเด่น และศิษย์เก่าที่มีชื่อเสียง**
 ผู้นำทางศาสนา- พระครูปลัดสุวัฒนสัจจคุณ ดร. (ธีรวิทย์ ฉนฺทวิชฺโช) ผู้ช่วยเจ้าอาวาสวัดราชาธิวาสราชวรวิหาร รองเลขาธิการศูนย์พิทักษ์พระพุทธศาสนาแห่งประเทศไทย ผู้อำนวยการศูนย์บริการวิชาการ มหาวิทยาลัยมหามกุฏราชวิทยาลัย จบปริญญาศึกษาศาสตรมหาบัณฑิต สาขาวิชาการจัดการการศึกษา วิทยาลัยครุศาสตร์ 
 วงการบันเทิง
*จิรกิตติ์ สุวรรณภาพ - นักแสดง, พิธีกร จบระดับปริญญาตรี คณะนิเทศศาสตร์ สาขาสื่อสารมวลชน
*อภิชาติ พัวพิมล - อดีตนักแสดง
*ภูสมิง หน่อสวรรค์ - นักร้อง, นักดนตรี จบระดับปริญญาตรี คณะบริหารธุรกิจ (ปัจจุบันคือวิทยาลัย CIBA)
*ไอริณ ศรีแกล้ว - นักแสดง จบระดับปริญญาตรี คณะบริหารธุรกิจ (ปัจจุบันคือวิทยาลัย CIBA) เอกการตลาด
*รวิชญ์ เทิดวงส์ - นักแสดง, อาจารย์ประจำภาควิชาคอมพิวเตอร์กราฟิก คณะศิลปกรรมศาสตร์
*ทัฬห์ อมรบุณยกร - อดีตนักแสดง, นายแบบ จบระดับปริญญาตรี คณะเศรษฐศาสตร์ สาขาวิชาเศรษฐศาสตร์การเมืองระหว่างประเทศ
*อริศรา วงษ์ชาลี นักแสดงหญิง จบระดับปริญญาตรี คณะวิศวกรรมศาสตร์ (ปัจจุบันคือวิทยาลัย CITE)
*ชวลิต ศรีมั่นคงธรรม - นักจัดรายการวิทยุ, นักแสดง, แร็ปเปอร์ จบระดับปริญญาตรี คณะศิลปศาสตร์และวิทยาศาสตร์ สาขาวิชาเอกการท่องเที่ยวและการโรงแรม
*นภคปภา นาคประสิทธิ์ - นักแสดง จบระดับปริญญาตรี คณะบริหารธุรกิจ (ปัจจุบันคือวิทยาลัย CIBA) สาขาธุรกิจต่างประเทศ
*กัลย์กมล จิรชัยศักดิ์เดชา - นักแสดง อดีตนักร้องวง3G จบระดับปริญญาตรี คณะศิลปกรรมศาสตร์
*อมีนา พินิจ - นักแสดง จบระดับปริญญาตรี คณะบริหารธุรกิจ (ปัจจุบันคือวิทยาลัย CIBA) เอกบริหารงานสำนักงาน และปริญญาโท คณะนิเทศศาสตร์
*พชร แก้วเพชร - นักแสดง จบระดับปริญญาตรี คณะบริหารธุรกิจ (ปัจจุบันคือวิทยาลัย CIBA)
*ศุภณัฐ เฉลิมชัยเจริญกิจ - สุดยอดนักล่าฝัน จากรายการ ทรู อะคาเดมี แฟนเทเชีย ปี 2
*นรารักษ์ ใจบำรุง - นักร้องหญิงชาวไทย
*ภูษณะ บัวงาม - นักแสดง จบระดับปริญญาตรี คณะศิลปกรรมศาสตร์ เอกการแสดง
*คณิน ชอบประดิถ - นักแสดง จบระดับปริญญาตรีจากคณะบริหารธุรกิจ (ปัจจุบันคือวิทยาลัย CIBA)
*นวพร จันทร์สุข (เค้ก) - อดีตสมาชิกรุ่นที่2 กลุ่มไอดอลหญิง BNK48
*ปิยพล ม่วงมี (จีโน่) - เน็ตไอดอลยูทูป The Snack
*พลอยปภัส อิสระพงศ์พร (ครีมมี่) - นักแสดง จบระดับปริญญาตรี วิทยาลัย CIBA สาขาธุรกิจระหว่างประเทศ ภาคภาษาอังกฤษ
*บุญธิดา ชินวงษ์ (ฝ้าย) - บิวตี้บล็อกเกอร์ที่ใช้เท้าแต่งหน้า และเจ้าของแบรนด์เครื่องสำอาง Kunfaii Cosmetics 
 กีฬา- ร้อยตำรวจโท เกียรติศักดิ์ เสนาเมือง - อดีตนักฟุตบอลทีมชาติไทย ในตำแหน่งกองหน้า อดีตหัวหน้าผู้ฝึกสอนฟุตบอลทีมชาติไทย จบระดับปริญญาตรี คณะบริหารธุรกิจ สาขาการจัดการ- พลวัฒน์ วังฆะฮาด - อดีตนักฟุตบอลทีมชาติไทย- ปฏิภาณ เพชรพูล - อดีตนักฟุตบอลทีมชาติไทย ในตำแหน่งกองหลัง จบระดับปริญญาตรี คณะบริหารธุรกิจ- ณฤมล ขานอัน - อดีตนักกีฬาวอลเลย์บอลหญิงทีมชาติไทย ปัจจุบันเป็นพนักงานการไฟฟ้าส่วนภูมิภาค- คารีน่า เคร้าเซอ - นักกีฬาวอลเลย์บอลสายเลือดไทย-เยอรมัน จบระดับปริญญาตรี คณะรัฐประศาสนศาสตร์- จุฑารัตน์ มูลตรีพิลา - นักกีฬาวอลเลย์บอลหญิงทีมชาติไทย จบระดับปริญญาตรี คณะรัฐประศาสนศาสตร์- ณิชนันทวรรณ ชาทุม - นักกีฬาวอลเลย์บอลหญิงชาวไทย จบระดับปริญญาตรี คณะรัฐประศาสนศาสตร์
 การเมือง- ไพบูลย์ วัฒนศิริธรรม - อดีตรองนายกรัฐมนตรี และรัฐมนตรีว่าการกระทรวงการพัฒนาสังคมและความมั่นคงของมนุษย์ ใน รัฐบาลของพลเอกสุรยุทธ์ จุลานนท์ และอดีตผู้อำนวยการธนาคารออมสิน เป็นผู้ได้รับปริญญากิตติมศักดิ์จากมหาวิทยาลัยธุรกิจบัณฑิตย์- สนั่น เกตุทัต - อดีตรัฐมนตรีช่วยว่าการกระทรวงการคลัง และอดีตปลัดกระทรวงการคลัง เป็นบุคคลจากคณะนิติศาสตร์ปรีดีพนมยงค์ มหาวิทยาลัยธุรกิจบัณฑิตย์
*ณัฐวุฒิ ใสยเกื้อ - อดีตรัฐมนตรีช่วยว่าการกระทรวงเกษตรและสหกรณ์ (พ.ศ. 2555 - 2557)- ประชา ประสพดี - นักการเมืองสังกัดพรรคเพื่อไทย เป็นบุคคลจากคณะนิติศาสตร์ปรีดีพนมยงค์ มหาวิทยาลัยธุรกิจบัณฑิตย์- มนตรี ปาน้อยนนท์ - สมาชิกสภาผู้แทนราษฎรจังหวัดประจวบคีรีขันธ์ จบระดับปริญญาตรี คณะบริหารธุรกิจ สาขาการตลาด
 บุคคลากรทางการศึกษา- ดร.ไสว สุทธิพิทักษ์ - อดีตผู้ก่อตั้งมหาวิทยาลัยธุรกิจบัณฑิตย์ อธิการบดีคนแรกของมหาวิทยาลัยธุรกิจบัณฑิตย์- สิปปนนท์ เกตุทัต - อดีตอาจารย์ตรี-รองศาสตราจารย์ ภาควิชาฟิสิกส์ คณะวิทยาศาสตร์ จุฬาลงกรณ์มหาวิทยาลัย- ฉัตรทิพย์ นาถสุภา - อดีตอาจารย์อาจารย์ประจำในจุฬาลงกรณ์มหาวิทยาลัยตั้งแต่ พ.ศ. 2505 - พ.ศ. 2544 รวมเวลาราชการได้เกือบ 40 ปี- รองศาสตราจารย์ ดร.ทองอินทร์ วงศ์โสธร - เป็นอดีตอธิการบดีมหาวิทยาลัยสุโขทัยธรรมาธิราช และอดีตที่ปรึกษารัฐมนตรีว่าการกระทรวงศึกษาธิการ เป็นบุคคลจากบัณฑิตวิทยาลัย มหาวิทยาลัยธุรกิจบัณฑิตย์- ดร.ยุทธ์ ชัยประวิตร - เป็นอาจารย์พิเศษในระดับปริญญาโทคณะวิศวกรรมศาสตร์ - ศาสตราจารย์พิเศษ คณิต ณ นคร - เป็นกรรมการสภามหาวิทยาลัยธรรมศาสตร์9 กรรมการสภามหาวิทยาลัยวลัยลักษณ์ อุปนายกสภามหาวิทยาลัยสุโขทัยธรรมาธิราช และได้รับมอบหมายให้ปฏิบัติหน้าที่นายกสภามหาวิทยาลัยสุโขทัยธรรมาธิราช ในปี พ.ศ. 2556 บุคคลจากคณะนิติศาสตร์ปรีดีพนมยงค์ มหาวิทยาลัยธุรกิจบัณฑิตย์- รศ.ดร.วรากรณ์ สามโกเศศ - อดีตอธิการบดีมหาวิทยาลัยธุรกิจบัณฑิตย์
 ทหาร ตำรวจ กองอาสารักษาดินแดน - พลเอก จารุภัทร เรืองสุวรรณ - อดีตนายทหารพิเศษประจำกรมทหารราบที่ 1 มหาดเล็กรักษาพระองค์ และกรมทหารราบที่ 21 รักษาพระองค์- นายกองตรี ภัทรดิฐ สิงหเสนี ประจำกองบัญชาการกองอาสารักษาดินแดน จบระดับปริญญาตรี คณะรัฐประศาสนศาสตร์ - พลอากาศโท วชิระ เริงฤทธิ์ - อดีตเจ้ากรมการข่าวทหาร กองบัญชาการกองทัพไทย จบระดับปริญญาเอก สาขาการจัดการการศึกษา วิทยาลัยครุศาสตร์
 องค์กรอิสระ
 รัฐวิสาหกิจ องค์การ และองค์การมหาชน 
 ข้าราชการพลเรือน- ธาริต เพ็งดิษฐ์ -  อดีตคณะกรรมการสำนักงานบริหารการแปลงสินทรัพย์เป็นทุน, อดีตคณะกรรมการบริหารกิจการขององค์การอุตสาหกรรมป่าไม้ และ อดีตอัยการจังหวัดประจำกรม สำนักงานคณะกรรมการอัยการ เป็นบุคคลจากคณะนิติศาสตร์ปรีดีพนมยงค์ มหาวิทยาลัยธุรกิจบัณฑิตย์- พฤทธิพงศ์ ศรีมาจันทร์ - ผู้อำนวยการสำนักกฎหมาย ฝ่ายกฎหมายและคดี ธนาคารแห่งประเทศไทย- ธานินทร์ เลาหเพียงศักดิ์ - ผู้พิพากษาสมทบในศาลทรัพย์สินทางปัญญาและการค้าระหว่างประเทศกลาง- ธงทอง ทองเต็ม - ผู้จัดการสำนักงานฝึกอบรมสถาบันที่ปรึกษาพัฒนาองค์การ (สพอ.), ผู้จัดการทั่วไป ศูนย์พัฒนาทรัพยากรมนุษย์ (ศพม.)- ประพัทธ์โชต ธนวรศาสตร์ - ผู้อำนวยการบริหาร หอการค้าไทย และสภาหอการค้าแห่งประเทศไทย- นายศราวุธ ธรรมแสง รองปลัดเทศบาลนครนนทบุรี จบระดับปริญญาโท คณะรัฐประศาสนศาสตร์
 ผู้ประกาศข่าว- พุทธอภิวรรณ องค์พระบารมี - ผู้ประกาศข่าวช่อง 8- ภาคภูมิ พันธุ์สถิตย์ - ผู้ประกาศข่าวช่องไทยรัฐทีวี- สารวัตร กิจพานิช - ผู้ประกาศข่าวช่อง 8 และ ประธานนักเรียนทุนของ DPU จบระดับปริญญาตรี คณะบริหารธุรกิจคณะนิเทศศาสตร์ สาขาวิชาวิทยุ-โทรทัศน์ 
 พิธีกร- หม่อมราชวงศ์ถนัดศรี สวัสดิวัตน์ - อดีตพิธีกร, นักโภชนาการ, นักร้องเพลงลูกกรุง เป็นผู้ได้รับปริญญากิตติมศักดิ์จากมหาวิทยาลัยธุรกิจบัณฑิตย์
 นักธุรกิจ- ปรียานุช นันทโชติ - ผู้จัดการฝ่ายการเงิน บริษัท ปทุมไรซมิล แอนด์  แกรนารี จำกัด (มหาชน)- ก่อเกียรติ พาณิชยารมณ์ - ประธานกรรมการธุรกิจโฆษณา และโปรโมเตอร์จัดมวยโลก- ชยันต์ จันทวงศาทร - ผู้อำนวยการฝ่ายผลิต บริษัท เวิร์คพอยท์ เอ็นเทอร์เทนเมนท์ จำกัด (มหาชน)- กร พุ่มดอกมะลิ - ผู้จัดการฝ่ายการตลาดและส่งเสริมการขาย ที่บริษัท จีเอ็มเอ็ม แกรมมี่ จำกัด (มหาชน)- วรวิทย์ นิลเวช - เจ้าของบริษัท อินฟินิตี้ ทัวร์ แพลนเนอร์ จำกัด ดำเนินธุรกิจทัวร์ทั้งภายในและต่างประเทศ- สุเมธ สุเมธาอักษร - เจ้าของบริษัทไทยรสทิพย์ จำกัด ดำเนินธุรกิจแปรรูปอาหารจำพวกเครื่องปรุงรสโดยจัดจำหน่ายทั้งภายในและส่งออกต่างประเทศ

**ข้อมูลทั่วไป**

**ธรรมเนียมประเพณีและข้อควรปฏิบัติภายในสถาบัน**
ระเบียบนักศึกษา
มหาวิทยาลัยธุรกิจบัณฑิตย์ มีระเบียบว่าด้วยเรื่องการแต่งกายของนักศึกษา แต่ในปัจจุบันระเบียบดังกล่าวไม่จำเป็นต้องปฏิบัติอย่างเคร่ง เนื่องด้วยยุคสมัยที่เปลี่ยนไป

**กิจกรรมนักศึกษา**
กิจกรรมนักศึกษา โดย สำนักกิจการนักศึกษา และ สโมสรนักศึกษามหาวิทยาลัยธุรกิจบัณฑิตย์ ประจำปีการศึกษานั้นๆ- พิธีไหว้ครู เป็นการไหว้ครูประจำปี และการจัดประกวดทำพานของแต่ละวิทยาลัย/คณะ ที่จะถูกจัดขึ้นในช่วงเดือน สิงหาคม-กันยายน- การประกวด Miss DPU Smart Queen (ดาวเทียม) เป็นกิจกรรมการประกวดค้นหาสาวประเภท 2 ที่มีความสามารถและหน้าตาที่โดดเด่น จากทุกวิทยาลัย/คณะ เพื่อจะเป็น Miss DPU Smart Queen ประจำปีการศึกษานั้นๆ ถูกจัดขึ้นครั้งแรกในปี 2560 จะถูกจัดขึ้นในช่วงเดือน สิงหาคม-กันยายน- วิสาสะ เป็นประเพณีรับน้องใหญ่ คอนเสิร์ตและการบายศรีสู่ขวัญน้องใหม่ ที่จะถูกจัดขึ้นในช่วงเดือน กันยายน-ตุลาคม- การประกวด ดาวเดือน เป็นการประกวดเพื่อจะค้นหาน้องใหม่ที่มีความสามารถและหน้าตา จากตัวแทนทุกวิทยาลัย/คณะ เพื่อเข้าร่วมประกวดในครั้งนี้ และจะเป็นดาวเดือน ของมหาวิทยาลัยปีจำปีการศึกษานั้นๆ จะถูกจัดขึ้น ณ ห้องประชุมใหญ่ ซึ่งธีมจะไม่ซ้ำกันในแต่ละปี จะถูกจัดขึ้นในช่วงเดือน กันยายน-ตุลาคม พร้อมๆกับวิสาสะ- การประกวด นางนพมาศ/ประเพณีลอยกระทง เป็นการจัดประกวดหานางนพมาศ ประจำปีการศึกษานั้นๆ จากทุกวิทยาลัย/คณะ และมีการจัดงานลอยกระทงขึ้นภายในมหาวิทยาลัย จะถูกจัดขึ้นในวันลอยกระทง- มหกรรมกีฬา DPU GAMES เป็นมหกรรมกีฬา ที่ถูกจัดขึ้นในระหว่างเดือน มกราคม-มีนาคม การแข่งขันกีฬาในทุกประเภท รวมถึงการประกวดกองเชียร์ และ เชียร์ลีดเดอร์ ในวัน พิธีเปิด-ปิด ซึ่งจัดในวันเดียวกัน และธีมจะไม่ซ้ำกันของทุก ๆ ปี - การประกวดนักศึกษา นพรัตน์ทองคำ เพื่อเฟ้นหานักศึกษาที่พร้อมด้วยคุณสมบัติของการเป็นนักศึกษาที่ดีและมีผลการเรียนดี  ผู้ชนะเลิศจะได้รับรางวัลนักศึกษานพรัตน์ทองคำ พร้อมโล่ สายสะพาย ช่อดอกไม้ และเกียรติบัตร นอกจากนี้ยังมีการสัมภาษณ์ผู้เข้าประกวดทั้งหมด โดยคณะกรรมการผู้ทรงคุณวุฒิ ซึ่งก่อนหน้านี้ผู้เข้าประกวดได้ผ่านการทำกิจกรรมต่างๆ เช่น กิจกรรมโครงการจิตอาสา, กิจกรรมค่ายนพรัตน์ ฯลฯ ตลอดระยะเวลาที่เข้าร่วมโครงการ- การประกวดนางสงกรานต์ เป็นการจัดประกวดหานางสงกรานต์ ประจำปีการศึกษานั้นๆ จากทุกวิทยาลัย/คณะ จะถูกจัดขึ้นวันสุดท้ายของการเรียนก่อนหยุดวันสงกรานต์- เลือกตั้งสโมสรนักศึกษา และประธานวิทยาลัย/คณะ เป็นการเลือกตั้งสโมสรนักศึกษา และประธานวิทยาลัย/คณะ ที่จะมาดูแลกิจกรรมของนักศึกษาในปีการศึกษาถัดไป  โดยคูหาเลือกตั้งเป็นแบบเครื่องลงคะแนนอิเลคทรอนิกส์ โดย สำนักงานคณะกรรมการการเลือกตั้ง จัดขึ้นบริเวณอาคารเฉลิมพระเกียรติ จะถูกจัดขึ้นในช่วงสิ้นเดือน เมษายน- พิธีมอบรางวัลเกียรติยศสโมสรนักศึกษา และประธานวิทยาลัย/คณะ/ชมรม  โดยเป็นการมอบโล่เกียรติยศ และ เกียรติบัตร ให้กับ สโมสรนักศึกษา และประธานวิทยาลัย/คณะ/ชมรม ในปีการศึกษาก่อนหน้านั้น จะถูกจัดขึ้นในช่วงเดือน พฤษภาคม

**ระบบการบริการนักศึกษาและบุคลากร**
ระบบ DPU LSS
ระบบ DPU LSS (DPU Learning Support System) คือ ระบบสนับสนุนการเรียนการสอน ในรูปแบบโฮมเพจส่วนตัวของอาจารย์ 
เป็นระบบที่ช่วยเพิ่มช่องทาง การติดต่อสื่อสารระหว่างอาจารย์ และนักศึกษา ช่วยลดช่องว่างระหว่างกัน ให้อาจารย์สามารถ 
ส่งข้อมูลข่าวสารที่สำคัญเกี่ยวกับวิชาเรียนให้นักศึกษาได้อย่างทั่วถึง และนักศึกษาสามารถติดตามข่าวสาร ของวิชาเรียนได้ทุกที่ทุกเวลา
ระบบ DPU LSS ประกอบด้วย ข้อมูลอาจารย์ ประกาศ บทความวิชาการ เอกสารประกอบการสอน การส่งงาน กระดานสนทนา ตารางสอน 
ชั่วโมงให้คำปรึกษา นอกจากนี้ยังสามารถส่งข้อความถึงอาจารย์ได้โดยตรง
ระบบSLCM - Student Life Cycle Management (SAP) 
เป็นระบบงานที่ครอบคลุมการบริหารจัดการ เพื่อใช้ในการจัดการฐานข้อมูลนักศึกษา ตั้งแต่ “รับสมัคร”  จนถึง “รับปริญญา” รวมถึง “ข้อมูลศิษย์เก่า" อันประกอบไปด้วยระบบงานหลักๆ ทั้งหมด 15 ระบบ ได้แก่  
*การรับสมัครนักศึกษา
*การขึ้นทะเบียนนักศึกษา
*การจัดตารางเรียน 
*การเทียบโอนรายวิชา 
*การลงทะเบียนนักศึกษา  
*การจัดสอบ
*การให้เกรดและประเมินผล
*การเลื่อนชั้นปี
*การสำเร็จการศึกษา
*ระบบข้อมูลสำหรับอาจารย์ที่ปรึกษา อาจารย์ผู้สอน และคณะ
*ระบบข้อมูลสำหรับนักศึกษา
*ศิษย์เก่า
*ปฏิทินการศึกษา
*โครงสร้างหลักสูตร
*ข้อมูลประวัตินักศึกษา

**การเดินทาง**
การเดินทางด้วยรถโดยสารฯ- รถโดยสารประจำทาง ขสมก. 24(2-39), 66(2-12), 70(2-14), 1076, 2-32E(70E)- รถโดยสารประจำทางขนาดเล็กสีฟ้า สายสามัคคี-เดอะมอลล์งามวงศ์วาน (วงกลม)
*รถโดยสารประจำทางขนาดเล็กสีแดง สายพงษ์เพชร-ท่าทราย
*รถตู้ สายอนุสาวรีย์ชัยสมรภูมิ-มหาวิทยาลัยธุรกิจบัณฑิตย์ นั่งจากท่ารถบริเวณด้านหน้าโรงพยาบาลพระมงกุฎเกล้า
*รัตนาธิเบศร์, บางบัวทอง รถโดยสารฯ สาย 134(2-20), 337 --> เดอะมอลล์งามวงศ์วาน --> รถโดยสารประจำทางขนาดเล็กสีฟ้า หรือรถโดยสารฯ สาย 2-32E(70E)
*ลาดพร้าว, บางกะปิ รถโดยสารประจำทางฯ สาย 545(2-26) --> ตลาดพงษ์เพชร --> รถโดยสารประจำทางขนาดเล็กสีแดง
*ลำลูกกา, บางเขน รถโดยสารประจำทางฯ สาย 522(1-22E) -- > ตลาดพงษ์เพชร --> รถโดยสารประจำทางขนาดเล็กสีแดง
*ดอนเมือง, หลักสี่ รถโดยสารประจำทางฯ สาย 114(1-21) -- > ตลาดพงษ์เพชร --> รถโดยสารประจำทางขนาดเล็กสีแดง
*ศรีย่าน, บางโพ, เกียกกาย รถโดยสารประจำทางฯ สาย 66(2-12)
*อนุสาวรีย์ชัยสมรภูมิ รถโดยสารประจำทางฯ สาย 24(2-39), 63(เดิม) สำหรับผู้ที่นั่งสาย 63(เดิม) --> ตลาดพงษ์เพชร --> รถโดยสารประจำทางขนาดเล็กสีแดง
*จตุจักร รถโดยสารประจำทางฯ สาย 63(เดิม), 104(2-16) --> ตลาดพงษ์เพชร --> รถโดยสารประจำทางขนาดเล็กสีแดง
*GrabCar หรือ GrabBike
การเดินทางด้วยรถไฟฟ้า
*รถไฟฟ้า บีทีเอส ลงสถานีหมอชิต --> ต่อรถโดยสารฯ สาย 63(เดิม), 104(2-16) --> ตลาดพงษ์เพชร --> รถโดยสารประจำทางขนาดเล็กสีแดง
*รถไฟฟ้ามหานคร ลงสถานีบางซื่อ --> ต่อรถโดยสารฯ สาย 70(2-14)
*รถไฟฟ้ามหานคร ลงสถานีจัตุจักร --> ต่อรถโดยสารฯ สาย 63(เดิม), 104(2-16) --> ตลาดพงษ์เพชร --> รถโดยสารประจำทางขนาดเล็กสีแดง

**อ้างอิง**

**แหล่งข้อมูลอื่น**
  มหาวิทยาลัยธุรกิจบัณฑิตย์ date=2005-08-25 -  สมาคมนักศึกษาเก่ามหาวิทยาลัยธุรกิจบัณฑิตย์fix-attempted=yes - dpu.ac.th- dhurakijpundit- dhurakijpundit
หมวดหมู่:สถาบันการศึกษาที่ก่อตั้งในปี พ.ศ. 2511

ธุรกิจบัณฑิตย์
หมวดหมู่:สถานศึกษาในเขตหลักสี่
หมวดหมู่:สถาบันอุดมศึกษาเอกชนในประเทศไทย